钦定古今图书集成/明伦汇编/人事典/第057卷 > 孔丛子 > 《与从弟书》晋·羊祜
## 钦定古今图书集成/明伦汇编/人事典/第057卷 > 孔丛子 > 《与从弟书》晋·羊祜

“吾以布衣，忝荷重任，每以尸素为愧。大命既隆，惟江
南未夷，此人臣之责，是以不量所能，毕力吴会，当凭
朝廷之威，赖士大夫之谋，以余克之举，除万世之患。
年已朽老，既定边事，当有角巾东路，还归乡里，于坟
墓侧为容棺之墟，假日视息，思与后生味道，此吾之
至愿也。以凡才而居重位，何能不惧盈满受责邪！”疏
广吾师也。圣主明恕，当不夺微志尔。